PATVIRTINTA

Šakių rajono savivaldybės

jaunimo kūrybos ir sporto centro

direktorės 2017 m. vasario 01 d.

įsakymu Nr. V-9

**MOKYTOJO**

**PAREIGYBĖS** **APRAŠYMAS** **NR. 5**

**I SKYRIUS**

**BENDROJI** **DALIS**

1. Šakių rajono savivaldybės jaunimo kūrybos ir sporto centro mokytojo pareigybė yra priskiriama pareigybių, kurioms būtinas ne žemesnis kaip aukštasis išsilavinimas, grupei.

2. Pareigybės lygis: mokytojas priskiriamas A lygio pareigybei.

3. Pareigybės paskirtis: individualizuojant ir diferencijuojant ugdomąją veiklą, puoselėti mokinių vertybines, demokratines ir pilietines nuostatas, komunikacinius gebėjimus, informacinę kultūrą ir gebėjimą savarankiškai kurti savo gyvenimą; atsižvelgus į mokinio siekius, polinkius ir gebėjimus, sudaryti jam galimybes įgyti reikiamų kompetencijų, karjeros ir profesijos planavimo pagrindų.

4. Pavaldumas: mokytojas pavaldus direktoriui ir direktoriaus pavaduotojui ugdymui.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

5. Mokytojui keliami kvalifikaciniai reikalavimai: dirbti mokytoju gali įgijęs aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą, turintis pedagogo kvalifikaciją (neturintis jos privalo įgyti per 2 metus nuo darbo mokytoju pradžios) ir baigęs mokomąjį dalyką/ugdymo programą, atitinkančią studijų arba dalyko/pedagoginės specializacijos modulio programą:

5.1. asmuo, įgijęs aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą, – pagal bendrojo ugdymo, profesinio mokymo ir neformaliojo švietimo programas; asmenys per 2 metus nuo darbo mokytoju pagal ikimokyklinio ugdymo, priešmokyklinio ugdymo ir bendrojo ugdymo programas pradžios privalo įgyti pedagogo kvalifikaciją; asmenys per vienus metus nuo darbo mokytoju pagal profesinio mokymo ir neformaliojo (išskyrus ikimokyklinio ugdymo ir priešmokyklinio ugdymo programas) švietimo programas pradžios privalo išklausyti švietimo ir mokslo ministro nustatyta tvarka pedagoginių ir psichologinių žinių kursą;

5.2. asmuo, baigęs profesinio mokymo programą, įgijęs vidurinį išsilavinimą ir kvalifikaciją, turintis 3 metų atitinkamos srities darbo stažą ir išklausęs švietimo ir mokslo ministro nustatyta tvarka pedagoginių ir psichologinių žinių kursą, – pagal profesinio mokymo ir neformaliojo (išskyrus ikimokyklinio ugdymo ir priešmokyklinio ugdymo programas) švietimo programas;

6. Mokytojas turi žinoti ir išmanyti:

6.1. naudotis informacinėmis technologijomis;

6.2. lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;

6.3. pagal kompetenciją taikyti savo darbe ugdymą reglamentuojančius teisės aktus;

6.4. planuoti ir organizuoti savo veiklą, spręsti iškilusias problemas ir konfliktus, dirbti komandoje;

6.5. gebėti kaupti, sisteminti, apibendrinti informaciją ir rengti išvadas.

7. Mokytojas privalo vadovautis:

7.1. Lietuvos Respublikos įstatymais ir poįstatyminiais aktais;

7.2. Lietuvos Respublikos Vyriausybės nutarimais ir kitais Lietuvos Respublikoje galiojančiais norminiais aktais, reglamentuojančiais biudžetinių įstaigų veiklą, darbo santykius, darbuotojų saugą ir sveikatą;

7.3. darbo tvarkos taisyklėmis;

7.4. darbo sutartimi;

7.5. šiuo pareigybės aprašymu;

7.6. kitais gimnazijos lokaliniais dokumentais (įsakymais, potvarkiais, nurodymais, taisyklėmis ir pan.).

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

8. Mokytojas vykdo šias funkcijas:

8.1. užtikrina ugdomų mokinių saugumą, geros kokybės ugdymą;

8.2. ugdo tvirtas mokinių dorovės, pilietines, tautines ir patriotines nuostatas, pagarbą tėvams, savo kultūriniam identitetui, laiduoja mokinių asmenybės galių plėtotę;

8.3. gerbia mokinį kaip asmenį, nepažeisdamas jo teisių ir teisėtų interesų;

8.4. planuoja savo veiklą, pasirengia pamokoms, neformaliojo švietimo užsiėmimams ir juos tinkamai organizuoja;

8.5. suprantamai ir aiškiai, taisyklinga lietuvių kalba perteikia ugdymo turinį;

8.6. ugdo remdamasis mokinių gebėjimais ir polinkiais, stiprina mokymosi motyvaciją ir pasitikėjimą savo gebėjimais;

8.7. tvarko pedagoginės veiklos apskaitos dokumentus;

8.8. informuoja tėvus (globėjus, rūpintojus) apie jų vaiko būklę, ugdymo ir ugdymosi poreikius, pažangą, centro lankymą, elgesį ir kt.;

8.9. bendradarbiauja su kitais mokytojais, kad būtų pasiekti mokymo tikslai;

8.10. nedelsiant informuoja centro direktorių,pastebėjus ar įtarus mokinį esant apsvaigus nuo psichotropinių ar kitų psichiką veikiančių medžiagų, mokinio atžvilgiu taikomą smurtą ar įvairaus pobūdžio netinkamą elgesį.

8.11. telkti centro bendruomenę valstybinės ir švietimo politikos įgyvendinimui;

8.12. užtikrina ugdymo proceso kokybę ir tęstinumą, stebi, analizuoja ir vertina ugdytinių veiklą bei ugdymo rezultatus, nustatyta tvarka atsiskaito už darbo rezultatus;

8.13. imasi priemonių, kad laiku būtų suteikta pagalba mokiniui, kurio atžvilgiu buvo taikytos smurtas, prievarta, smurtinio arba kitokio pobūdžio išnaudojimas ir apie tai informuoja centro administraciją.

8.14. planuoja ugdomąją veiklą, pasirengia užaiėmimams ir tinkamai juos organizuoja;

8.15. nešališkai verina mokinių žinias, gebėjimus, pažangą ir pasiekimus;

8.16. užtikrina mokinių saugumą užsiėmimų metu;

8.17. aktyviai talkina vykdant rajoninius ar respublikinius renginius, kuriuos organizuoja centras;

8.18. esant reikalui, atlieka kitus darbus, nurodytus centro administracijos, neviršijant nustatyto darbo laiko.

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

9. Mokytojas turi teisę:

9.1. kelti savo kvalifikaciją, atestuotis ir gauti kvalifikacinę kategoriją atitinkantį atlyginimą;

9.2. siūlyti savo individualias programas, pasinkti pedagoginės veiklos būdus ir formas;

9.3. turėti higienos reikalavimus atitinkančią ir tinkamai aprūpintą darbo vietą. Dirbti savitarpio pagalba grįstoje, psichologiškai, dvasiškai ir fiziškai saugioje aplinkoje, kurią reglamentuoja Lietuvos Respublikos Darbo Kodeksas ir kiti teisės aktai;

9.4. prireikus apie mokinių pasiekimų rezultatus, lankomumą ir elgesį informuoti tėvus;

9.5. dalyvauti centro savivaldos institucijų, profesinių sąjungų, asociacijų veikloje;

9.6. kontroliuoti mokinių pareigų vykdymą, padėti spręsti įvairaus pobūdžio problemas;

9.7. teikti centro atsakingiems asmenims užsakymus dėl centro ugdymo planų sudarymo, ugdymo proceso gerinimo, pamokų krūvio skirstymo, ūkinės finansinės veiklos organizavimo;

9.8. naudotis įstatymų ir kitų teisės aktų nustatytomis teisėmis.

**V. SKYRIUS**

**ATSAKOMYBĖ**

10. Mokytojas atsako už:

10.1. Lietuvos Respublikos įstatymų, kitų teisės aktų, centro nuostatų, darbo tvarkos taisyklių, mokytojo etikos normų laikymąsi;

10.2. tinkamą priskirtų funkcijų, direktoriaus pavaduotojo pavedimų atlikimą,;

10.3. asmens duomenų apsaugą teisės aktų nustatyta tvarka.

11. Mokytojas už savo pareigų netinkamą vykdymą atsako darbo tvarkos taisyklių ir Lietuvos Respublikos įstatymų nustatyta tvarka.

12. Mokytojas už darbo drausmės pažeidimus gali būti traukiamas drausminėn atsakomybėn. Drausminę nuobaudą skiria centro direktorius.

\_\_\_\_\_\_\_\_\_\_\_\_\_\_\_\_\_

Parengė centro direktorė Roma Paškevičiūtė